cyanic-selkie/wikianc huggingface dataset:
Krisis di COVID-19 na Sint Maarten
Aprel 2020
13 – No tin kambio den e sifranan: 52 kaso positivo, di kual 9 kaso di morto, 5 kaso rekupera i 38 kaso aktivo.
Constitucion di Aruba
Historia
E constitucion a wordo acepta unanimamente dor di Conseho Insular di Aruba dia 9 di augustus 1985 cu 20 voto pro, zero contra y un miembro di conseho insular ausente. Ela wordo publica den gaceta oficial di Aruba (Afkondigingsblad van Aruba) dia prome di januari 1986 como AB1985No.26. E areglo fundamental aki a bay na vigor dia prome di januari 1986 na momento cu Aruba a sali for di Antias Hulandes adkiriendo un status aparte denter di Reino Hulandes. E Constitucion di Aruba, igual na e Constitucion di Kòrsou y e Constitucion di Sint Maarten, ta subordina na e Statuut pa e Reino Hulandes.
Krisis di COVID-19 na Sint Maarten
Aprel 2020
14 – Uun kaso nobo di kontagio a keda raporta; yegando na 53 kaso positivo.
Constitucion di Aruba
Contenido
E contenido di Constitucion ta como lo sigiuente:
Krisis di COVID-19 na Sint Maarten
Aprel 2020
16 – Ta registra un oumento di kasonan positivo di 53 pa 57 i di kasonan rekupera di 5 pa 12. Pa dos dia ta suavisa e "lockdown"; esta dianan 16 i 17 aprel ta permiti e supermerkado, banko, panaderia, pompstation i botica habri pa publiko. Entiero tambe ta permiti atrobe ku un maximo di 20 bishitante.
17 – No tin kambio den e sifranan.
18 – E total di kaso positivo ta subi pa 64.
Brisbane
Brisbane ta un siudad den Australia. E tin un área di 15.826 kilometer kuadrá i un poblashon ta mas of menos 2.308.000 habitante (2015).
Krisis di COVID-19 na Sint Maarten
Aprel 2020
19 – Ta raporta 3 kaso positivo ekstra ku ta hasi un total di 67 kaso; kasonan di morto a subi pa 3 i kasonan rekupera a keda 12. Gobiernu ta anunsia un prolongashon di e lockdown ku 3 siman. Pa frena e plamamentu di e virus a reparti e residentenan den dos zona di moveshon: pariba di Cole Bay Hill (zona A) i pabao di Cole Bay Hill (zona B). Supermerkadonan i servisionan esensial lo keda habri 3 dia pa siman i ta limita kliente na 1 persona pa famia. Maximalmente 2 persona ta permiti den un vehikulo i den espasio publiko mester tapa boka.
21 – Prome minister Jacobs ta anunsia cu dialuna un persona mas a fayese a kausa di COVID-19, e di 11 morto. Tin awe un total di 68 kaso positivo i kasonan rekupera a keda 12.
24 – Gobiernu hulandes ta disidi, basa riba e nesesidad di gruponan den komunidat na islanan Aruba, Kòrsou y St Maarten y islanan BES ku ta sufriendo debi na e krisis di COVID-19, pa duna 16.5 miyon euro na ayudo humanitario. Lo reparti e ayudo entre e islanan segun nesesidat y esaki lo bay den forma di pakete di kuminda y otro nesesidadnan.
Mei 2020
12 - Den e programa ‘Samen een koninkrijk’ na televishon hulandes Jandino Asporaat ta rekauda mas di €1 mion pa pakete di kuminda pa esnan ku ta desampara na Kòrsou, Aruba i Sint Maarten.
21 – Sint Maarten ta bay di akuerdo ku e kondishonnan di Hulanda pa risibi un di dos fiansa di 26,5 mion euro. E kondishonnan ta inklui entre otro kortamentu den finanza publiko i hisamentu di edat di pension di 62 pa 65 aña.
Roi Rincon
Roi Rincon (tambe konosí komo Bon Pais ) ta un lugá na Kòrsou, situá pasùit di e Aeropuerto Hato. Aki ta enkontrá un parke di naturalesa, Parke Roi Rincon, i e sitio arkeológiko, unda a haña e promé spornan di presensia humano riba e isla. Na 2002 a otorgá Roi Rincon e status di monumento protehá.
Krisis di COVID-19 na Sint Maarten
Mei 2020
30 – Entrante 30 di mei ta drenta na vigor e di tres fase di rekuperashon ku ta enserá ku negoshi por habri riba djasabra i djadomingu i e toke de keda ta keda ahustá pa 11:00 pm te 05:00 am.
E prome ola
Kantidat di kasonan aktivo den kurso di tempo (mart - yüni 2020)
Roi Rincon
Roi Rincon ta midí mas of menos 1.500 m² i ta konsistí di un bario, un lugá unda e roinan ta topa, paisahe di terasa i pintura indjan riba barankanan. E roi prinsipal ta esun ku ta kore di bario di Mahuma den direkshon di Hato. Mas aleu tin kokolishi, piedra, wesu i otro restunan di bida humano. Den e área tin dos fuente natural di awa dushi i un roi ku periódikamente ta seka. Serka di e posnan aki tin un kabana ku ta sirbi komo lugá di refugio. Durante dia por bishita e parke unda tin fasilidatnan sanitario, lugánan pa piknik i rutanan pa kanamentu, entre nan e ruta pa Hanchi di Spelonk.
Partido Democracia Real
Partido Democracia Real (PDR) ta un partido politico na Aruba. Entre 2009 y 2017 PDR tabata representa den Parlamento di Aruba cu un asiento. Na 2017 e partido a integra cu e partido Pueblo Orguyoso y Respeta (POR).
Dia di Himno y Bandera
Dia di Himno y Bandera of Dia 18 di maart ta e dia nacional di Aruba. Dia 18 di maart ta conmemora e introduccion oficial na aña 1976 di bandera di Aruba y himno di Aruba na Stadion Guillermo Trinidad, Dakota. Desde aña 1985 dia 18 di maart ta oficialmente un dia liber na Aruba, despues cu su Conseho Insular a boga pa elimina como dia liber 15 di december, e fecha cu ta celebra Dia di Reino (Statuutdag).
9 di novèmber
9 di novèmber ta e di 313 dia di aña (314 den un schrikkeljaar) riba e kalènder gregoriano. Ta resta 52 dia pa e aña terminá.
Dia di Himno y Bandera
E celebracionnan durante e dia ta consisti di un acto ceremonial sigui pa diferente actividad y manifestacion cultural den tur bario di e isla y museo y monumentonan ta habri porta gratuitamente pa publico. En conexion cu e dia nacional ta organisa festivalnan folklorico di canto cu participante den diferente categoria di edad. Arubanonan den exterior tambe ta celebra e dia nacional, entre otro na Kòrsou y Hulanda. E celebracion na Hulanda ta usualmente riba un otro fecha y ta conoci como Arubadag.
Historia
Durante e Conferencia di Mesa Rondo na Hulanda Aruba a entrega pa prome biaha un peticion pa e pueblo Arubano haya e derecho di autodeterminacion. E delegacion Arubano tabata encabesa pa Shon A. Eman, kende a entrega e peticion cu 2.147 firma na Reina Juliana. Na aña 1976 a celebra 18 maart pa prome biaha y a inaugura oficialmente e himno nacional y a bandera di Aruba. E ta e fecha mas importante den historia di Aruba.
Krisis di COVID-19 na Sint Maarten
E di dos ola
Kantidat di kasonan aktivo den kurso di tempo (yüli 2020 - novèmber 2021)
Roi Rincon
Den serkania ta enkontra e kuebanan di Hato, unda tambe tin baranka ku pintura similar na esunnan di Roi Rincon.
Juancho Evertsz
Juan Miguel Gregorio (Juancho) Evertsz (☆ 8 di mart 1923 na Willemstad – † 30 di aprel 2008 na Kòrsou) tabata un polítiko kurasoleño i lider di Partido Nashonal di Pueblo (PNP). E tabata promé minister di Antias Hulandes di 1973 pa 1977. Previamente e tabata miembro di Parlamento di Antias Hulandes di 29 di sèptèmber 1969 te 20 di desèmber 1973 i miembro di Konseho Insular di Kòrsou di 1952 te 1961. Den tur dos órgano el a fungi komo lider di frakshon pa partido PNP. Na 1966 Evertsz tabata un di e fundadónan di Union Reformista Antiyano (URA), partido ku a unifiká ku NVP na 1970.
Betico Croes
Gilberto François "Betico" Croes, (n. 25 di januari 1938 na Santa Cruz – f. 26 di november 1986 na Utrecht) tawata un maestro di scol y politico Arubiano, cu a hiba un lucha pa separa Aruba for di Antias Hulandes.
Biografia
Betico Croes a nace y crece den Santa Cruz, cu semper a keda su base. E tabata e di seis entre e diesdos yiu di Francisco Cornelio Croes y Maria Louisa Croes-Lopez. Su rumannan minor, Hendrik Croes y Rudy Croes tambe a sigui su paso den politica; i mas laat hasta su yiu homber Glenbert Croes. E tabata omo di e politiconan, Paul Croes y Evelyn Wever-Croes.
Wensly Francisco
Wensly Luciano Francisco (☆ 25 di yüli 1980 na Kòrsou) ta un produktor di dokumentario hulandes-kurasoleño.
Betico Croes
Biografia
El ta continua su estudio na academia pedagogico na Hilversum. E tabata e prome yiu di e famia ku a bai studia afo. Despues di a gradua pa hoofdakte na 1959, el a regresa Aruba y traha komo maestro di scol na St. Jozefschool na Santa Cruz.
Wensly Francisco
Biografia
Francisco a nase na Willemstad i a lanta den bario di Santa Maria. Fin di añanan 1980 su mama ta disidi di muda kune pa Hulanda. Na edat di 18 aña Francisco ta bandoná su estudio MBO i ta ingresá den ehérsito. Einan e ta haya chens pa desaroyá su mes riba tereno di konta storia.
Betico Croes
Biografia
Na 1967 el a drenta politica y tabata diputado di enseñansa apunta pa Partido di Pueblo Arubano (AVP). Diferencia di vision tocante separacion di Aruba for di Antias Hulandes, e intento fracasa pa bira lider di partido y oposicion contra e poder di famia Eman, a resulta den funda Movimiento Electoral di Pueblo (MEP). Desde 1971 MEP a gana tur eleccion insular bou di lider di partido Betico Croes, kende tabata boga pa status aparte di Aruba, mientras Antias Hulandes y Hulanda tabata contra e idea aki. Durante gobernacion di MEP Croes nunca kier a ocupa un puesto den gobierno, sino tabata fungi como consehero den su propio gobierno. Sinembargo e tabata miembro di Parlamento di Antias Hulandes (1973-1976, 1977-1982, 1982-1985) y entre 1979 y 1980 el a ocupa e puesto di presidente.
Wensly Francisco
Biografia
Banda di su trabou komo militar Francisco ta kuminsa na 2002 pa produsí pelíkula kortiko pa WatNou TV, e planta di televishon lokal di Tilburg. E tabata un di e kuater ko-fundadó di e ekipo di reportero di Tilburg, Young Freelance Reporters (YFR). Na 2005 e ta pasa pa e plataforma Spuiten en Slikken di BNNVARA trahando reportahenan, pero ta stop despues di un temporada pa dediká su mes na trahamentu di dokumentario. Na 2010 e ta produsi "Zonen zonder vaders", un dokumentario den kual e ta buska su tata biológiko despues di 30 aña. E dokumentario finalmente a sirbi komo base pa un seri di sinku episodio diferente ku a wòrdu bendi na 5 pais. Durante su karera militar Francisco e risibí varios distinshon, entre otro un medaya di brons pa 12,5 aña servisio. Na mei 2013 el a bandona e ehérsito despues di 13 aña pa traha fultaim na BNNVARA.
Betico Croes
Biografia
Croes ta cuminsa organisa diferente manifestacion y tabata biaha hopi afo buscando apoyo pa "status aparte". Dia 24 di april 1978 Croes ta wordo tira door di un polis.
Partido Democracia Real
PDR a wordo funda 20 di augustus 2004 pa Andin Bikker. E ta un partido centro-derechista. Na eleccion parlamentario di 2005 PDR a acapara 3,98% di e votonan, sinembargo insuficiente pa logra un asiento den Parlamento di Aruba. Na eleccion parlamentario di 2009 y 2013 e partido ta logra un asiento. E candidad total di voto cu PDR a ricibi tabata 2.414 na 2005, 3.144 na 2009 y 4.518 na 2013. Lider di PDR, Andin Bikker, a sirbi como parlementario di 2009 pa 2017.
Wensly Francisco
Biografia
Francisco a traha dokumentario riba un variedat di tema, inkluso temanan relashona ku su isla natal. Pa e programa Zembla el a traha, bou di Manon Blaas komo redaktor i Erwin Otten komo direktor, e dokumentario Stikken in het paradijs tokante PDVSA, e refineria masha venenoso na Kòrsou. Poko despues el a produsi Blank is beter tokante e uso di kò'i pa blikia kueru bou hende di koló. Na 2020 Francisco a traha e seri Rauw Curaçao tokante e impakto di COVID-19 na Kòrsou. Komo produser di dokumentarionan na IDTV Francisco a inventá i desaroyá e dokumentario pa Zwart Omroep titulá Homerun Curaçao tokante e streanan di beisbòl yu di Kòrsou, ku ta domina den MLB na Merka. E dokumentario lo wòrdu strená den 2023.
Betico Croes
Biografia
Riba bispo di Status Aparte, Croes a bira victima di un accidente di trafico cu a lage den un coma. E nunca a bin mas na tino y a fayece riba 26 di november 1986 na Hulanda. E ta miho corda como e “Libertador di Aruba”.
Partido Democracia Real
Despues di un lucha di poder dentro di e partido PDR ta uni na 2017 cu e partido nobo Pueblo Orguyoso y Respeta (POR) bao mando di Otmar Oduber. PDR no a participa mas na eleccion di 22 september 2017 y a laga di ta activo.
Krisis di COVID-19 na Sint Maarten
E di tres ola
Kantidat di kasonan aktivo den kurso di tempo (desèmber 2021 - mart 2022)
Bottidda
Bottidda ta un munisipio den provinsia di Sassari, region di Sardegna, Italia. E tin un poblashon di 780 habitante (31-12-2004).
Hubert Rojer
Hubert Antonio (Bèbè) Rojer (☆ 5 di yanüari 1934 na Kòrsou - † 6 di novèmber 2022 na Kòrsou) tabata sindikalista i polítiko di Kòrsou. Durante algun dékada ela hunga un papel signifikante den sindikalismo na Kòrsou, Aruba, Boneiru, Sint Maarten i otro islanan den Karibe i na paisnan den Amérika Latina.
Biografia
Bèbè Rojer a nase na 1934 na Kòrsou komo yu di Carmita Maduro i Salomon Rojer i a lanta den bario di Otrobanda. E tabata alumno na St. Vincentius College i na St.Thomas College te ku di shete klas. Despues Rojer ta pasa pa e skol di ofishi na Shell. Mas laat durante su karera sindikal e ta kontinua su formashon mediante kurso na Kòrsou i den eksterior.
Na edat di 18 aña Rojer a bai traha komo checker di karga pa KNSM (Koninklijke Nederlandse Stoomvaart Maatschappij) den haf. Ta aki e ta kuminsa militá, huntu ku Papa Godett, pa e derecho laboral di e trahadónan di haf. Huntu ku Godett e tabata entre e proménan ku a lanta un sindikato den haf, inisiando asina su karera komo sindikalista. Dia di e lantamentu di 30 di mei 1969 ela uni, bou di e lider Papa Godett, den e akshon sindikal ku a start na Pos V i a bin kaba ku kimamentu na Kòrsou. Den dékada 1970 Rojer ta drenta servisio di gobièrnu; promé na departamento di Asuntunan Sosial i tabata poní na disposishon di gobièrnu desde 1982 i di ABVO (Algemene Bond voor Overheidspersoneel) desde 1988.
Komo dirigente sindikal Rojer a okupá un seri di funshon, tantu den komo pafor di Kòrsou. Na 1962 ela keda elegí presidente-direktor di CBH (Christelijke Bond van Havenarbeiders); na 1968 e tabata tesorero di FLATT (Latijns Amerikaanse Transport Federaties); desde 1969 e tabata presidente di CCV (Curacaos Christelijk Vakverbond) mientras e tabata forma parti tambe di direktiva di algun sindicato ligá na CCV. E tabata representante di CLASC (Confederación Latino Americana di Sindicalistas Cristianos), despues konosi komo CLAT. E tabata fundadó i presidente di e bònt di trahadónan na Selikor (BTG), presidente di ABVO i  di 1997 te 2003 sekretario-general di e Sentral Sindikal di Kòrsou (CGTC). Na varios okashon Rojer a aktua komo mediador entre gobièrnu i trahadónan i tabata konsehero pa diferente sindikato, manera HORECAF i BONECO, durante negosiashonnan di kontrato kolektivo.
Den dékada 1960 Rojer a hiba su lucha pa e trahadó tambe den politika. Despues di tabata enbolbi na 1961 ku partido UN-POCO e tabata kofundadó di URA na 1965. Na elekshon 1967 ela subi lista di URA komo nr. 3, logrando un primisia den polítika antiano ku su posishon altu komo sindikalista. Na 1970 URA ta uni na NVP. Rojer tabata miembro di Konseho Insular di Kòrsou di 1969 te 1975. Den 1975 mes e ta uni ku Rufus Mc William pa lanta partido Alianza. Na elekshon 1977 e ta atkeri 167 voto personal den posishon nr. 2 riba lista di Alianza.
Rojer tabata kasá ku Merelyn (Mero) Mathilda i tabata tata di Amado (Broertje) Rojer, kende tambe a drenta mundu politiko. E ta fayesé dia 6 di novèmber 2022 na edat di 88 aña.
Dia di Rey
Dia Di Rey (antes Dia di la Reina) ta un dia festivo nacional den henter Reino Hulandes pa duna honor na su hefe di estado. Den tur pais di Reino Hulandes ta celebra Dia di Rey riba dia 27 di april, cu oficialmente ta un dia liber y riba cual ta organisa actividadnan pa pueblo y otro festividadnan.
Historia
For di 1891 te cu 2013 Dia di Rey tabata conoci como Dia di la Reina. Durante e periodo aki e monarca di Reino tabata un reina. Bao di reinado di Reina Wilhelmina tabata celebra e dia festivo riba su fecha natal, 31 di augustus. Desde coronacion di Reina Juliana na 1949 a move esaki pa su fecha natal, esta dia 30 di april, cual fecha a keda manteni tambe dor di Reina Beatrix te cu su abdicacion na 2013.
Despues di e ascesion di Rey Willem-Alexander a cuminsa celebra Dia di Rey riba su fecha natal, dia 27 di april. E prome bes tabata na 2014.
Democracia parlamentario
Paisnan cu un democracia parlamentario por ta un monarkia constitucional caminda un monarca ta e hefe di estado y casi semper e hefe di gobierno ta un miembro di parlamento (manera Noruega, Dinamarca, Japon, Malasia, Suecia y Reino Uni) of republica parlamentario caminda tin un presidente ceremonial cu ta e hefe di estado y normalmente e hefe di gobierno ta bin di e organo legislativo (manera Irlanda, Alemania, India, Italia y Singapore). Den algun republica parlamentario, manera Botswana, Kiribati y Sur Africa, e hefe di gobierno ta na mes momento hefe di estado tambe, pero e ta wordo elihi pa y mester duna contesta na e parlamento. Den parlamentonan bicameral, e hefe di gobierno, generalmente pero no semper, ta un miembro di e camara abou of lower house.
Enseñansa na Aruba
Enseñansa ta ocupa un funcion importante den e desaroyo di Aruba. Diariamente tin bintidos mil studiante ta atende scol na Aruba. Pa ley enseñansa ta obligatorio pa muchanan entre 4 pa 18 aña, unda minimalmente te 16 aña mester bay scol. Aruba ta conta mas cu 80 scol pa enseñansa regular y special cu ta cay bou di e ley di enseñansa y supervision di Departamento di Enseñansa. Esaki no ta e caso pa enseñansa pre-escolar como e gran parti di enseñansa pa adulto. En principio tur scol ta habri pa alumnonan di tur denominacion. E idioma di instruccion ta Hulandes y desde 2009 tin na algun scol un proyecto piloto basa riba idioma materno Papiamento como idioma di instruccion, e asina yama Scol Arubano Multilingual (SAM). Den e aña escolar 2015/2016 e scolnan aki a yega na 21.381 alumno y 1.456 docente. E sistema di enseñansa na Aruba conoce diferente nivel y tipo di scol.
Democracia parlamentario
E sistema parlamentario ta e forma di gobernacion mas uza na Europa caminda 32 di un total di 50 estado soberano ta un democracia parlamentario. Den region Caribe e ta e forma mas comun caminda 10 di e 13 estadonan isleño ta un democracia parlamentario. Den e region di Oceania hopi biaha e ta un forma di gobernacion uza. Na otro parti di mundo e forma ta menos uza pero ta presente riba tur continente, mas tanto paisnan antes colonia di e Imperio Britanico cu ta subscribi na un marca particular di e sistema parlamentario yama sistema Westminster.
Enseñansa na Aruba
Scol Basico
Enseñansa basico ta toca e grupo di edad 6 pa 11 aña. Fuera di enseñansa basico regular, Aruba conoce tambe enseñansa special, reparti den enseñansa pa muchanan cu tin dificultad pa siña (MLK); enseñansa pa muchanan cu tin hopi dificultad pa siña (ZMLK); enseñansa pa muchanan sordo y mudo.
Enseñansa post secundario
Enseñansa post secundario (MBO/HBO/WO) ta reparti den:
Ortografia
Ortografia ta bin for di e palabra Griego ὀρθογραφία (orthographia), cu nifica skirbi corecto. Ortografia ta fiha regla con pa skirbi palabra y con ta uza signo di skirbi.
E palabra ortografia por referi tanto na e manera con pa skirbi un idioma cu ta lenguahe verbal prome ku tur cos como na e manera con ta representa un idioma den forma grafico basa riba convencionnan oficial of aceptacion general.
Tin diferente principio general cu por mantene ora di traha un ortografia. E dosnan mas conoci ta: e principio fonologico y esun etimologico.
Tin pais cu regularmente ta reforma nan ortografia pa esaki cuadra mas cu e cambionan di pronunciacion cu ta tuma lugar den tempo. Algun ehempel di esaki ta e reforma di Aleman na 1996 y e acuerdo di reforma ortografico di Portugues na 1990.
Banari
Banari (Bànari na idioma sardegno) ta un munisipio (comune) na provinsia di Sassari, region di Sardegna, Italia. E ta situá masomenos 150 kilometer nort di Cagliari i 20 kilometer sùitost di Sassari.
Banari ta rondona pa e siguiente munisipio: Bessude, Florinas, Ittiri, Siligo.
Selekshon Antiano di Futbòl
Selekshon Antiano di Futbòl (hulandes: "Nederlands-Antilliaans voetbalelftal") tabata e tim nashonal (maskulino} di Antias Hulandes di 1958 te 2010. E tim tabata representa Antias Hulandes na torneonan internashonal, manera weganan klasifikatorio pa e Kopa Mundial, Kopa Karibe i Kopa di Oro di CONCACAF. E selekshon tabata kai bou di kontrol di NAVU, konfederashon lantá desde 1921 i afiliá na CFU, CONCACAF i FIFA (desde 1932). NAVU tabata konsisti di Kòrsou, Boneiru i Aruba te 1986, ora Aruba a separa di NAVU, lantando su propio selekshon.
Te ku su dismantelashon Antias Hulandes nunka a klasifiká pa Kopa Mundial di FIFA. Na 1963 i 1969 el a logra alkansa e di tres posishon den e kampeonato di CONCACAF; durante e kampeonato di 1963 e selekshon hasta tabata kampeon inofisial durante kuater dia despues di gana di Mexico i promé perde kontra Costa Rica.
Na desèmber 1992 e selekshon antiano di futbòl a logra e posishon mas altu riba e ranking mundial di FIFA, esta nr. 98; na desèmber 2005 e ta yega e posishon mas abou ku e di 188 lugá.
Ergilio Hato
Ergilio Pedro Hato (☆ 7 di novèmber 1926 na Willemstad – † 18 di desèmber 2003 na Willemstad), tambe konosí komo 'Pantera Negra' (panter pretu), tabata un kiper kurasoleño. E tabata hopi konosí den Karibe i su reputashon tabata konosí pafo di e region karibense tambe. Aunke ku na un sierto punto e tabata un di e miho kipernan mundialmente den historia di futbòl, el a nenga di bira un hungadó di futbòl profeshonal i a rechasa varios oferta di ekiponan grandi, manera Ajax (Amsterdam), Feyenoord (Rotterdam) i Real Madrid.
Biografia
Fam di e mama di Hato, en realidat tabata Hatot, pero Registro Sivil no por a registra e nòmber i a disidi di hasi Ergilio su fam "Hato". Di semper Hato tabata un hungadó di futbòl del alma. Antes, kurá di skolnan tabata keda transformá den vèlt di futbòl i fraternan tabata enkurasha alumnonan pa hunga promé ku skol, den pausa i despues ku skol kaba. Si no tabata pa e Curaçaos Voetbal Bond (CVB, awor konosí komo FFK), Hato (19 aña na 1945) lo a drenta servisio militar. CVB a organisa un kompetensia internashonal ku ekiponan di Colombia, Aruba, Sürnam i Feyenoord di Hulanda na 1945. E asina yamá "Dream Team" di Kòrsou a logra un prestashon tremendo. Feyenoord a sali na di dos lugá. Un desapunto enorme pa e Hulandesnan i un testamento enorme pa Kòrsou su talento.
Hato a bira konosí komo e mihó kiper den Latino Amérika i Karibe i a hiba e selekshon antiano Olimpiada na 1952 (kaminda nan a pèrdè kontra Turkia). Tambe Ergilio a hiba e ekipo kurasoleño e Weganan Panamerikano ku a tuma lugá na 1955 i kaminda Kòrsou a gana bròns. Hato su notoriedat a soru pa e haña varios oferta lukrativo pa hunga futbòl profeshonal riba nivel internashonal, pero ela rechasa varios di e ofertanan di ekiponan grandi for di Sur Amerika i Oropa, inkluyendo Real Madrid, AFC Ajax i Feyenoord, pero el a rechasa tur esakinan pa balor i motibu personal; el a persigui un karera na e kompania aerolinea ALM, a kuminsa un famia i a keda hunga pa e ekipo lokal, CRKSV Jong Holland.
Apesar ku el a haña varios nickname riba vèlt manera Pantera Negra (Panter Pretu), Vliegende Vogel (Para Buladó) i Man van Elastiek (Hombèr di Elastik), semper el a keda un hòmber humilde.
Calvin Maduro
Carera
Maduro a lanta den Santa Cruz y for di mucha tabata hunga beisbol. Prome el a cuminsa hunga cu Aruba Rotary den e liga "Little League", despues el a sigui cu Ramco den e divishon "senior" y a participa den e competencia hubenil cu Miller. Cu 17 aña el a firma un contract cu Baltimore Orioles, un ekipo di MLB.
Dia 8 di september 1996 Maduro ta debuta den MLB cu e ekipo di Philadelphia Phillies. El a aparece riba velt pa Phillies y Baltimore Orioles durante cinco temporada, hungando un total di 68 wega. Na 2003 el a hunga prome bes pa Los Angeles Dodgers y despues pa Newark Bears riba nivel triple-A. E mesun aña el a wordo selecciona pa e team nacional di baseball Hulandes pa prome bes; e di dos bes tabata na 2006, aña den cual el a forma parti di e ekipo Hulandes den e competencia World Baseball Classic. El a representa Hulanda na Weganan Olimpico di Zomer 2004 na Atenas; unda e y su team a termina riba posicion seis. E mesun aña e ta debuta pa e club HCAW di Hulanda y ta wordo scogi como e miho pitcher di e torneo di "Haarlemse Honkbalweek". Den 2006 el a hunga pa ultimo bes den un competencia di beisbol Mericano. Retirando for di velt Maduro a continua desde 2005 cu un carera como pitching coach na Merca y tabata coach di e ekipo di Reino Hulandes, "Koninkrijksteam" na 2015. Desde añanan 2010 e ta activo tambe como scout, entre otro pa e ekiponan di Baltimore Orioles y Minnesota Twins.
Honor
Na 2003 Maduro a wordo condecora como Cabayero ("Ridder") den Orden di Oranje-Nassau hunto cu su colega-peloteronan Eugene Kingsale y Sydney Ponson.
Agustin di Hipona
Agustín di Hipona (latin: Aurelius Augustinus Hipponensis; ☆ 13 di novèmber 354 - † 28 di ougùstùs 430), tambe konosí komo San Agustín, tabata un teólogo i filósofo di orígen berber i obispo di Hipona Regius na Numidia, Afrika nort romano. Su eskrituranan a influensiá e desaroyo di filosofia oksidental i kristianismo oksidental, i e ta wòrdu mira komo un di e Tatanan di Iglesia mas importante di e Iglesia Latin den e Periodo Patristiko. Su numeroso obra importante ta inkluí E Siudat di Dios, Riba Doktrina Kristian i Konfeshonnan.
Segun su kontemporario San Herónimo, Agustín "a restablese e fe antiguo". Den su hubentut el a sinti su mes atraí pa e fe eklektiko manikeo, i despues pa e filosofia helenístiko di neoplatonismo. Despues di su konvershon na kristianismo i boutismo na 386, Agustín a desaroyá su propio enfoke di filosofia i teologia, akomodando un variedat di método i perspektiva. Kreensia den e grasia di Kristu tabata indispensabel pa libertat humano, el a yuda formulá e doktrina di piká original i a hasi kontribushon signifikante na e desaroyo di e teoria di guera hustu. Ora e parti west di e Imperio romano a kuminsá desintegrá, Agustín a imaginá e Iglesia komo un siudat spiritual di Dios, distinto for di e siudat terenal material. E segmento di Iglesia ku a sigui e reglanan segun konsepto di Trinidat, manera definí pa e Konsilio di Nicea i e Konsilio di Konstantinopla, tabata identifiká estrechamente ku esunnan den e buki On the Trinity di Agustín.
Agustín ta konosí komo santu den Iglesia Katóliko, Iglesia Ortodokso Oriental, Iglesianan Luterano i Komunion Anglikano. Tambe e ta un dòkter katóliko prominente di Iglesia i e patron di e Agustínonan. Su memoria ta ser selebrá riba 28 di ougùstùs, dia di su morto. Agustín ta santu patrono di birero, impresor, teólogo i diferente siudat i obispadonan. Su pensamentunan a influensiá profundamente e kosmovishon medieval. Hopi protestante, spesialmente kalvinista i luterano, ta konsider'é komo un di e tatanan teológiko di e Reforma Protestante pa motibu di su siñansanan tokante salbashon i grasia divino. E reformadónan protestante en general, i Martin Luther en partikular, a mantené Agustín den preeminencia entre e promé Tatanan di Iglesia. For di 1505 te ku 1521, Luther tabata miembro di e Orden di e Agustínonan Eremita.
Den Oriente, su siñansanan tabata mas kontroversial i a ser ataká notablemente pa John Romanides, pero otro teólogo i figuranan di e Iglesia Ortodokso Oriental a mustra un aprobashon signifikante di su eskrituranan, prinsipalmente Georges Florovsky. E doktrina mas kontestá asosiá ku e, e filioque, a ser rechasá pa e Iglesia Ortodokso Oriental. Otro siñansanan den disputa ta inkluí su punto di bista riba piká original, e doktrina di grasia i predestinashon. Aunke ta konsiderá ku e ta robes den algun punto, ainda e ta ser konsiderá komo un santu i a influensiá algun Tata Di Iglesia Oriental, principalmente Gregory Palamas. Den Iglesianan Ortodokso griego i ruso, su fiesta ta ser selebrá riba 15 di yüni. Historiadó Diarmaid MacCulloch a skirbi: "E impakto di Agustin riba pensamentu kristian oksidental no por ser exagerá; solamente su ehèmpel stimá, Pablo di Tarso, tabata mas influyente, i e oksidentalistanan generalmente a mira Pablo dor di bril di Agustin."
Benetutti
Benetutti ta un munisipio (comune) situá den provinsia di Sassari, den region i isla di Sardegna, Italia. E tin un poblashon di 2.128 habitante (31-12-2004) i un superfisie di 94,4 km². Su densidat di poblashon ta di 23 habitante pa km².
Samuel Taylor Coleridge
Samuel Taylor Coleridge (☆ 21 di òktober 1772 - † 25 di yüli 1834) tabata un poeta, kritiko literario, filósofo i teólogo ingles. Huntu ku su amigu William Wordsworth e tabata fundadó di e Movimentu Romántiko na Inglatera i miembro di e "Lake Poets".
El a skirbi e poemanan The Rime of the Ancient Mariner i Kubla Khan, i tambe e obra prinsipal Biographia Literaria. Su trabou kritiko, spesialmente riba William Shakespeare, tabata hopi influyente i a yuda introdusí e filosofia idealista aleman den e kulturanan di lenga ingles. Coleridge a introdusi hopi palabra y frase familiar, inkluyendo e "suspension di inkredibilidat" (suspension of disbelief). e tabatin un gran influensia riba Ralph Waldo Emerson i e trascendentalismo merikano. Pa ku su obranan el a komparti tambe edishonnan y kolabora ku Charles Lamb, Robert Southey y Charles Lloyd.
Durante su bida adulto, Coleridge tabatin episodionan paralisante di ansiedat i depreshon; a spekulá ku e tabatin trastorno bipolar, ku no a keda definí durante su bida. E tabata físikamente malu, ku por tabata debí na un atake di keintura reumátiko i otro malesanan infantil. Pa e kondishonnan aki el a wôrdu trata ku laudanum, ku a fomentá un adikshon na opio pa restu di su bida.
British Virgin Islands
British Virgin Islands ta un grupo di isla den Laman Karibe.
David Woodard
David James Woodard (☆ 6 di aprel 1964 na Santa Barbara, California), ta un dirigènt, eskritor, i kompositor di músika klásiko merikano.
Estudio
Woodard a studia na New School for Social Research, New York, i despues na Universidat di California, Santa Barbara.
Dollar Mericano
E dollar Mericano of dollar Estadounidense (Papiamentu: Dòler merikano; Ingles: United States dollar simbolo: $; codigo: USD; tambe abrevia US$ of US Dollar pa distingui su mes di otro denominacion di dollar), ta e moneda oficial di Estadonan Uni di Merca y su teritorionan desde e Conaige Act 1792. Un dollar ta dividi den 100 cen (simbolo: ¢), of den 1000 mills (simbolo: ₥) pa objectivonan di tene cuenta y di impuesto.
Varios forma di placa di papel a wordo introduci pa e Congreso durante e añanan, e ultimo siendo e Federal Reseve Note, cu tawata autorisa pa e Federal Reserve Act di 1913. Asina mes cu cu e dollar Mericano ta keda un moneda di curso legal, e emision di forma bieu di e moneda (U.S. Notes) a wordo discontinua na januari 1971. Pesey e placa di papel cu ta den circulacion actualmente ta primeramente Federal Reserve Note denomina den dollar Mericano.
Desde cu e abilidad pa converti e placa di papel Mericano den metal di balor a wordo suspendi na 1971, e dollar Mericano ta de facto placa fiat. No solamente e dollar Mericano ta e moneda di reserva primario mundialmente, como e mas uza den transacionan internacional, e ta e moneda oficial di varios pais y e moneda de facto na hopi otro pais. Apesar di Merca, e dollar Estadounidense ta wordo usa entre otro na Boneiro, Islanan Birgen Britanico y islanan Turk y Caico, tur tres teritorio Europeo. Algun pais ta uza e Federal Reserve Note como placa di papel y na mes momento fabrica nan mes un moneda.
Desde januari 2019 tin alrededor di US$ 1.7 triyon den circulacion, di cual US$ 1.65 triyon ta Federal Reserve Notes y e otro 50 biyon ta den forma di U.S. Notes y moneda.
9 di mart
9 di mart ta e di 68 dia di aña (69 den un schrikkeljaar) riba e kalènder gregoriano. Ta resta 297 dia pa sera e aña.
Anguilla
Anguilla ta un isla den Laman Karibe, ku ta pertenese na e Antia Chiki i ta parti di e teritorionan ultramar britániko. E ta situá ost di Puerto Rico i e islanan Birgen i panort di Sint Maarten. Su kapital ta The Valley. E teritorio, ku ta konstituí pa e isla mayó Anguilla huntu ku un kantidat di isla chikito i kayo, tin un superfisie di 91 km2 i un poblashon di masomenos 15.753 hende (2021).
Otmar Oduber
Otmar Enrique Oduber (☆ 7 di augustus 1972) ta un politico Arubano. E tabata minister di Desaroyo Teritorial, Infrastructura y Medio Ambiente di 17 di november 2017 te 12 di december 2019. Previamente di 2009 pa 2016 e tabata minister di Turismo y Transporte di Aruba.
Lista di papiamentista
Lista di papiamentista ta un lista di persona ku a o ta praktika e siensia di lingwístika di e idioma papiamento/u.
Orden di Oranje-Nassau
E Orden di Oranje-Nassau ta un orden condecoracion real hulandes ku ta consisti di seis grado. Un nombramento den e orden ta ser otorga den casonan di prestacionnan particular pa y den comunidad. Desde su lansamento e Orden di Oranje-Nassau ta e condecoracion hulandes di mas importante y mas otorga.
Lista di club di futbol na Aruba
Esaki ta un lista di club di futbòl na Aruba.
Orden di Oranje-Nassau
Conforme articulo 2 di e Reglemento di Orden di Leon Hulandes y e Orden di Oranje-Nassau ta papia di prestacion meritorio ora un persona: En general mester pensa riba logronan duradero na benefisio di komunidat cu énfasis riba e voluntarismo. Un ehempel comun ta trabou voluntario riba tereno social y cultural.
Cada aña na ocacion di celebracion di Dia di Rey ta condecora residentenan di e paisnan di Reino Hulandes. Ta asumi cu e condecorado di Aruba na 2021, Mary Benjamin di 110 aña, ta e persona mas bieu cu a yega di wordo condecora den un orden civil hulandes.
Historia
E Orden di Oranje-Nassau a wordo institui dia 4 di april 1892 pa Emma de Waldeck-Pyrmont na fabor di su yiu muhe mas jong, e futuro Reina Wilhelmina di Reino Hulandes. E ta un orden hulandes civil y militar.
Grado
E orden ta conta cu seis grado desde su reformacion na 1994. Esakinan ta: Banda di e seis grado aki tin e grado di Gran Maestro cu ta reserva pa e monarka di Reino Hulandes.
7 di mart
7 di mart ta e di 66 dia di aña (67 den un schrikkeljaar) riba e kalènder gregoriano. Ta resta 299 dia pa sera e aña.
Mundo Kemp
Biografia
Mundo Kemp tabata traha na refineria Lago na San Nicolas. Despues di a hunga un paar di aña pa un ekipo di San Nicolas, Mundo ta pasa hunga pa Aruba Juniors foi inicio di añanan cuarenta te 1960. Durante Di Dos Guera Mundial e tabata forma parti tambe di e famoso ekipo di “Schutterij”, un seleccion di hungado di e mihor teamnan di Aruba. Durante su temporada na Aruba Juniors e ekipo a titula cuater biaha campeon y no menos cu cincu biaha subcampeon di Aruba. Den e campeonatonan local Kemp a anota mas cu cuarenta gol entre 1953 y 1958. Na 1961 el a bay hunga pa Deportivo, un ekipo di ex-internacionalista manera Jani Brokke, Juan Briezen y Rosendo Aparicio.
Durante su carera deportivo Kemp a hunga contra seleccionnan di varios pais Suramericano y Centroamericano. Tambe el a hunga contra teamnan internacional di entre otro Hulanda, Venezuela, Colombia y Brasil. Despues di a retira for di futbol activo Kemp a pasa pa forma parti di e cuerpo di arbitro.
Seleccion Antiano
Cu e seleccion di Antias e ta gana medaya di oro den e Weganan Centroamericano y di Caribe na Guatemala na 1950. Na 1952 el a participa den Weganan Olimpico di Zomer na Helsinki. Na 1955 e tabata forma parti di e seleccion Antiano cu a sali na di tres lugar den e Weganan Panamericano na Mexico.
Famia di idioma
Un famia di idioma ta un grupo di lenga ku un orígen históriko komún i ku laso filogenétiko, kiermen ku ta mustra di ta derivá di un lenga mas antiguo òf di un protolenga (lenga di desendensia). E ta e klasifikashon mas usual pa kategorisa e idiomanan mundial.
Un famia ta originá na momentu ku un lenga, e asina yamá protolenga di e famia, ta hasi e nasementu di varios idioma posibel pa medio di un proseso di diversifikashon dialéktiko.
Entre e lenganan di un famia e ta usual ku no por lesa di un pa otro, ni maske similaridatnan fonétiko i gramatikal a keda konservá manera den mayoria di e kasonan. Ora e semehansanan entre idioma ta kla, e ta posibel pa rekonstruí su orígen komun, inkluyendo e protolenga di kual e ta derivá, usando metodonan di lingwístika históriko.
E término "famia" ta modelá segun e sistema di registro genealógiko di persona. Korespondientemente lingwístanan ta deskribí lenganan ku ta yu di un famia di idioma komo un relashon genétiko.
Juan de Ampués
Juan Martínez de Ampiés of Martín de Ampués (☆ fecha deskonosí na Aragón - † 1533 na Hispañola) tabata un ofisial di ehérsito spaño promé ku el a parti pa Hispañola ront di 1511. Aki, komo regidor, el a atkerí un puesto distinguí den gobièrnu. Tambe e tabatin plantashon, bestia i e monopolio di sklabitut indígena pa e peska di perla na Cubagua, dilanti di e kosta di Venezuela aktual.
Na 1513-1515 el a organisá deportashon di e indígenanan di Kòrsou, Aruba i Boneiru. Nan kantidat ta ser estimá na serka di 2000. Nan mester a traha den plantashon i minanan di Hispañola. Na aña 1525, De Ampiés a kumpra e islanan ABC komo enkomienda.
De Ampies a fayesé na Hispañola na 1533. E enkomienda deskuidá di e islanan abou a ser tuma over pa su yerno Lázaro Bejarano.
Berchidda
Berchidda tin frontera ku e siguiente munisipionan: Alà dei Sardi, Calangianus, Monti, Oschiri, Tempio Pausania.
5 di yüli
5 di yüli ta e di 186 dia di aña (187 den un schrikkeljaar) riba e kalènder gregoriano. Ta resta 179 dia pa e aña terminá.
Harry Zimmerman
Harry Zimmerman (☆ 20 di febrüari 1950 na Kòrsou - † 3 di mart 2014 na Aruba) tabata un kantante, kantoutor i músiko yu di Kòrsou, kende a titulá "Rei di Tumba" di Kòrsou na tres okashon. E tabata un di e tumberonan talentoso i grandi di Kòrsou.
Biografia
Na 1980 el a wòrdu koroná Rei di Tumba ku e komposishon "Zjogorogo", kual su título ta referí na e lastramentu di pia bisti ku sapatu, sandalia of apargata durante karnaval. Ku e komposishonnan ‘E meres’é’ (1990) i ‘Nos ta bibu’ (1999) Zimmerman a bolbe titulá ganadó di e Festival di Tumba di Kòrsou. E tema di e ultimo kantika tabata den cuadro di e 500 añanan di Corsou. Multiple biaha Zimmerman a kai entre e finalistanan di e festival i a yega di termina na e di dos lugá, despues di Boy Dap.
Lucila Engels-Boskaljon
Lucila Engels-Boskaljon (☆ 19 di ougùstùs 1920 na Otrobanda - † 27 di febrüari 1993 na Kòrsou) tabata un pintor, muralista i artista di mosaiko di Kòrsou. E ta un di e mihó artistanan plástiko kurasoleño i esun mas legendario.
Biografia
Lucila Boskaljon, tambe konosi komo "Shon Chi", a nase i semper a biba na Otrobanda, entre otro na Witteweg, Huize Belvedère, Den Amsterdam i finalmente na Huize Stroomzigt. E tabata e di dos yu muhé di Rudolf (Shon Dòdò) Boskaljon (1887-1969) i nietu di Johannes (Shon Janchi) Boskaljon (1863-1936), ambos konosido músiko kurasoleño. Su mama tabata Graciela V. Ecker (1888-1981). El a lanta den un ambiente di arte i a bai skol na St. Martinus Gesticht. Desde un edat hoben e tabata toka fio den e Orkesta Filarmóniko di Kòrsou, di kua su tata tabata dirigente.
Dia 20 di febrüari 1939 el a kasa ku Chris Engels, doktor, pintor, poeta, músiko i e pianista di Orkesta Filarmóniko di Kòrsou. Net promé ku Di Dos Guera Mundial Lucila Engels ta kuminsa pinta, siguiendo asina su kasa. Ku guia i apoyo di su kasa e ta desaroya su mes komo pintor outodidakto, trahando obranan ku pintura di zeta, pero tambe obranan mural i di mosaiko. Su estilo ta evolua di uno primitivo pa uno ekspreshonista i den dekada 50 i 60 di siglo binti ta haya gran fama. Su prome exposishon den exterior tabata den paviljoen di Vondelpark na Amsterdam na aña 1948. Despues a sigui exposishonnan na São Paulo, Caracas i New York.
Harry Zimmerman
Biografia
Den añanan setenta di siglo 20 Zimmerman a forma parti tambe di bandanan manera Super Dynamic, Casama, i Super 8. Ku su dominio di idioma e por a kanta tantu na Spaño, Papiamentu komo Hulandes. Seguidamente e tabatin su propio agrupashon bou nòmber di "Harry Zim i su Orkesta". Na 1990 el a saka su di 5 mini LP i a hasi un tur di promoshon ku e banda "Era" pa Hulanda. Komo músiko e tabata perkushonista i tokadó di wiri, raspa, kampana i tambú.
Lucila Engels-Boskaljon
Biografia
Banda di su pinturanan e tabata traha mosaiko i mural. Por apresia algun di su mosaikonan na Kòrsou; entre otro riba e muraya eksterior di "Huize Stroomzigt", na Hospital Adventista en e instalashon di purifikashon di awa na Klein Hofje i su muralnan ta den kapel na Daniel.
Harry Zimmerman
Biografia
Su último añanan di bida Zimmerman a pasa na Aruba i tabata basta dia malo antes di fayese dia 3 di mart 2014 na edat di 64 aña. Net un luna promé ku su fayesimentu parlamentario i saminero Jacinta Scoop-Constancia, a organisá un homenahe pa e tumbero den su bario Boka Sami. El a wòrdu derá na Kòrsou, kua gastonan a wòrdu kubrí pa e akshon di kolekta di hobennan i un radioton, organisá pa e dos radioemisora Radio MAS i Direct 107.1 FM.
Lucila Engels-Boskaljon
Eksposishon
Komo parti di un grupo el a tene su promé eksposishon di pintura den Vondelpark Paviljoen na Amsterdam na 1948, i a bai den historia komo e promé hende muhé kurasoleño ku ta ekshibí su obranan di pintura. Engels a ekshibí na 1950 i 1954 den Museo di Kòrsou; e prome biaha huntu ku su kasá i na e di dos e ta gana promé premio ademas di un "honorable mention". Na 1953 el a partisipa ku su obranan na e promé ekshibishon kolektivo di arte antiano, titulá "Curaçao, schilderend en geschilderd" den Stedelijk Museum Amsterdam. Otro eksposishonnan na Hulanda tabata na 1957, 1967, 1983 i 2017. Na 1967 su kolekshon a wordu presenta den un eksposishon ku a biaha pa seis siudat hulandes. Pafor di Reino Hulandes el a ekshibi na Caracas, Venezuela (1955, 1969), Republika Dominikano (1963), New York (1967) i Colombia (1975) i a partisipa na e Bienal di Sao Paulo, Brazil na 1961 i 1967.
Otro aktividat
Engels ta konosi tambe pa ta e promé muhé kurasoleño ku a organisá aktividat di arte i kultura pa pueblo di Kòrsou. Ront 1964 el a kuminsa duna les di pintamentu na Sentro Pro Arte i a expande despues pa e barionan, pa yega mas tantu serka e hubentut. El a organisá eksposishonnan pa ekshibí e obranan di su kursistanan. E tabata manda nan obranan pa Suisa i Italia pa partisipa den kompetensianan internashonal pa talento nobo. E obranan ta saka e promé i di dos premio na aña 1973 i 1975. Den e époka aki Engels tabata aktivo tambe komo terapista di arte na Klinika Capriles.
Entre 1948 i 1969 Engels a manehá Museo di Kòrsou. Di 1970 te 1986 e tabata kurator, dedikando su mes na atrae eksposishonnan di afó. Despues di a logra restourá e monumentu develá na 1937 riba Plasa Brion pa konmemora su welo, e asina yamá Kiosko di Shon Janchi Boskaljon, e ta duna esaki un lugá den e hardin di e museo na 1986.
16 di desèmber
16 di desèmber ta e di 350 dia di aña (351 den un schrikkeljaar) riba e kalènder gregoriano. Ta resta 15 dia pa e aña terminá.
RAIZ
RAIZ (referiendo na "reis") ta un partido politico di Aruba, funda dia 9 di juni 2017 pa Tai-Foo Lee y Ursell Arends, kende ta lider di partido. Raiz ta un partido centrista cu un caracter social-democratico y progresista. E partido ta distingui su mes di e partidonan tradicional mediante un cultura inovativo di hiba campaña y politica. Puntonan di enfoke di e partido ta finansas publico y transparencia di gobernacion. Lema di e partido ta "sembrando futuro".
Boston
Boston ta kapital i e siudat mas grandi di e estado merikano di Massachusetts. E ta wòrdu tambe mira komo kapital di New England, region den nort-ost di Merka. Boston tin un poblashon di 617.594 habitante (2010). E konglomerashon kompletu di Boston, ku ta ekstendé te New Hampshire, Rhode Island i Connecticut, ta konta 6.057.826 habitante (senso 2000). E siudat ta situá den Suffolk County. Ta yama su habitantenan "Bostonians".
Sur Sudan
Sur Sudan, ofisialmente Repúblika di Sur Sudan, ta un país sin frontera maritimo den Afrika. E ta komparti frontera ku Etiopia, Sudan, Republika Sentral Afrikano, Republika demokratika di Kongo, Uganda i Kenia. Su poblashon ta estimá na 10,913,164 hende na 2022. Juba ta su kapital i siudat mas grandi.
6 di mart
6 di mart ta e di 65 dia di aña (66 den un schrikkeljaar) riba e kalènder gregoriano. Ta resta 300 dia pa sera e aña.
Istanbul
Istanbul (turko: İstanbul) ta un siudat den e parti oropeo i asiátiko di Turkia i tabata kapital di e Imperio Otomano. Previamente e tabata kapital di e Imperio Bizantino bou di e nòmber Konstantinopel. Originalmente e siudat a ser funda na 667 a.Kristu pa kolonistanan griego ku a dun'e e nòmber Byzantion (latin: Byzantium).
Ku 15 mion habitante Istanbul ta e siudat mas grandi na Turkia. E ta konsistí di 27 distrikto ku huntu ta konstituí e kapital di e provinsia di Istanbul.
16 di yanüari
16 di yanüari ta e di 16 dia di aña riba e kalènder gregoriano. Ta resta 349 dia (350 den un schrikkeljaar) pa e aña terminá.
Alfonso Boekhoudt
Juan Alfonso Boekhoudt (n. 27 di januari 1965 na Aruba) ta e actual Gobernador di Aruba y desde 1 di januari 2017 e sucesor di Fredis Refunjol. Anteriormente e tawata minister plenipotenciario di Aruba di 14 november 2013 te cu 16 november 2016. Prome cu su nombracion como minister plenipotenciario e tawata director di Aruba Ports Authority (APA), e empresa portuario di Aruba. Entre 2010 y 2013 e tawata presidente di Cruz Cora Aruba.
SV Dakota
SV Dakota (Sport Vereniging Dakota) ta un club di futbol di e bario di Dakota na Oranjestad, Aruba. E ta hunga den e Division di Honor, e liga mas importante den futbol Arubano y a corona 17 biaha campeon.
Historia
SV Dakota a ser funda dia 15 di juli 1947. E club ta hunga aktualmente den e Division di Honor, titulando 17 biaha campeon den e campeonato nacional di AVB. Huntu cu Racing Club Aruba, e ta un di e clubnan mas exitoso na Aruba. Den e final di e temporada 2021/2022 pa prome biaha desde 1983 e ta derota Racing Club Aruba (4-2).
Presidente di e club ta Gilmar Croes y entrenador ta Jonathan Lake.
Lista di Honor
Division di Honor: 17
Kopa Juliana: 6
Copa Betico Croes: 2
Kopa antiano
Lista di munisipio na Soria
Esaki ta un lista di munisipio den provinsia di Soria den e komunidat outonomo di Castilla y León, Spaña.
Division Uno (Aruba)
Division Uno di Aruba of Division Uno ta e di dos liga di futbol di clubnan na Aruba. E liga a wordo crea na 1960 y ta cay bou supervision di Arubaanse Voetbalbond (AVB). E campeon di Division Uno ta promove automaticamente pa e Division Honor y e teamnan number 2 y 3 ta hunga den un playoff cu e numbernan 8 y 9 di e Division Honor pa dicidi si ta sea "degrada foi of ta promove pa" e Division Honor. Di e mesun manera e teamnam number 8 y 9 di Division Uno ta hunga den un playoff cu e numbernan 2 y 3 di Division Dos pa dicidi si ta sea "degrada foi of ta promove pa" e Division Uno. Division Dos ta e liga mas abou den futbol di clubnan Arubano.
Temporada
E clubnan cu ta participa den e torneo 2022/23:
Bono
Bono ta un siudad na Sardegna, Italia.
17 di yanüari
17 di yanüari ta e di 17 dia di aña riba e kalènder gregoriano. Ta resta 348 dia (349 den un schrikkeljaar) pa e aña terminá.
Riu Hordan
E riu Hordan (hebreo: נהר הירדן, nhar hajarden) (árabe: نهر الأردن, nahr aloerdoen), ta un riu na Medio Oriente ku ta kore dor di valei di Hordan via e Lago di Tiberias pa Lama Morto. Riunan Dan, Banias i Hasbani ta e tres riu ku ta sirbi komo fuente pa e riu Hordan. Tambe tin e riu Jarmuk ku ta desemboka den Hordan na e krusada di tres pais (Siria, Hordania i Israel).
Hordan ta forma e frontera estatal entre Israel i Siria riba e seronan di Golan, i na e parti ost ta forma e frontera di Israel i Palestina (oria oksidental di Hordan) ku Hordania. Na e otro partinan tur dos oria di e riu ta pertenese na Israel.
Hordan tin un largura di 170 kilometer, pero realmente ta mas largo pa via di e multiple birada den su trayecto. Ta estimá ku e largura real por ta entre 330 pa 400 kilometer.